DOMSTOLENS KENDELSE AF 6. DECEMBER 1990. - STRAFFESAG MOD J. J. ZWARTVELD M. FL.. - RETSANMODING: RECHTER-COMMISSARIS BIJ DE ARRONDISSEMENTSRECHTBANK GRONINGEN - NEDERLANDENE. - KOMMISSIONEN - NATIONAL DOMSTOL - UKRAENKELIGE DOKUMENTER. - SAG 2/88-IMM.



Samling af Afgørelser 1990 side I-04405



Sammendrag

Dommens præmisser

Afgørelse



Nøgleord

++++

De Europaeiske Faellesskaber - institutioner - forpligtelser - bistand til de nationale myndigheder for at sikre overholdelsen af faellesskabsretten - betingelser - udlevering af dokumenter og tilladelse til tjenestemaend til at afgive vidneforklaring - lovlig begrundelse for at naegte dette - Domstolens proevelse

Sammendrag

Faellesskabets institutioners pligt til loyalt samarbejde med medlemsstaternes retsinstanser, som har til opgave at paase, at faellesskabsretten anvendes og overholdes i det nationale retssystem, udelukker ikke, at institutionerne kan naegte af udlevere dokumenter eller at meddele deres tjenestemaend tilladelse til at afgive vidneforklaring, hvis det maa anses for berettiget under hensyntagen til beskyttelsen af tredjemands rettigheder eller for at undgaa, at der laegges hindringer i vejen for Faellesskabernes funktion og uafhaengighed. I saa fald skal den paagaeldende institution give Domstolen de noedvendige oplysninger, saaledes at denne kan tage stilling til, om institutionens afslag er berettiget.

Dommens præmisser

1 Ved dokument, registreret paa Domstolens Justitskontor den 8. august 1988 under nr. C-2/88 IMM., har Rechter-commissaris (kriminaldommeren) ved Arrondissementsrechtbank, Groningen, indgivet en retsanmodning til Domstolen, hvori han har anfoert foelgende:

- Ved retten er der indledt en forundersoegelse vedroerende dokumentfalsk, som haevdes at vaere begaaet i 1985 og 1986 af direktoeren og medlemmerne af bestyrelsen for fiskeriauktionen i Lauwersoog (Nederlandene), hvilket forhold er strafbart i henhold til den nederlandske straffelovs artikel 225.

- Undersoegelsen har vist, at de ansvarlige for fiskeriauktionen i strid med nationale bestemmelser, som er udstedt til gennemfoerelse af faellesskabsbestemmelser om fiskekvoter, havde oprettet et "parallelt" eller "sort" marked ved siden af det officielle.

- Det fremgaar af vidneforklaringer, der er afgivet af embedsmaend i nederlandske ministerier og af to medlemmer af regeringen, at de ansvarlige for fiskeripolitikken i Nederlandene havde kendskab til resultaterne af nogle kontrolundersoegelser, som EF-fiskeriinspektoerer udfoerte i Nederlandene i aarene fra 1983 til 1986.

- Retten finder det med henblik paa sin undersoegelse af vaesentlig betydning at raade over de relevante rapporter samt dokumenter, der maatte vaere udarbejdet paa grundlag af rapporterne, og det kan vise sig at vaere noedvendigt, at vedkommende fiskeriinspektoerer, hvis identitet retten ikke kender, afgiver vidneforklaring, efter at retten har faaet rapporterne og dokumenterne forelagt.

- Kommissionen har afslaaet at udlevere rapporterne, idet den har gjort gaeldende, at dokumenterne indgaar i sagsakter vedroerende juridiske spoergsmaal, som er under overvejelse af Kommissionen.

2 Under henvisning til artiklerne 1 og 12 i protokollen af 8. april 1965 vedroerende De Europaeiske Faellesskabers privilegier og immuniteter, der er bilag til Traktaten af 8. april 1965 om oprettelse af et faelles Raad og en faelles Kommission for De Europaeiske Faellesskaber, sammenholdt med den eller de gaeldende europaeiske retsanmodningskonventioner - som Faellesskabet ganske vist ikke er part i, men som indgaar i Faellesskabets retsorden paa en saadan maade, at den eller de maa antages at udgoere en del af faellesskabsretten, som de respektive myndigheder er undergivet - har kriminaldommeren anmodet Domstolen om

a) - principalt at paalaegge Kommissionen - eller i det mindste vedkommende generaldirektorat - at tilstille kriminaldommeren de oenskede oplysninger

- subsidiaert at give tilladelse til, at den paa stedet kompetente forundersoegelsesdommer foretager ransagning med henblik paa beslaglaeggelse af

- (interne) rapporter, henholdsvis kontrolrapporter, som siden 1983 er udarbejdet af EF-fiskeriinspektoerer, der har udfoert kontrol i Nederlandene paa havfiskeriomraadet

- ethvert dokument (der maatte vaere udfaerdiget paa grundlag af, hvad ovennaevnte tjenestemaend har konstateret) vedroerende overholdelsen af faellesskabsreglerne om havfiskeri

b) at give paalaeg om, eller i det mindste give tilladelse til, at de naevnte EF-fiskeriinspektoerer samt tjenestemaend i Generaldirektoratet for Fiskeri, om fornoedent efter ophaevelse af deres immunitet, afhoeres eller kan afhoeres som vidner - af kriminaldommeren eller af en undersoegelsesdommer i en retskreds inden for De Europaeiske Faellesskaber i overvaerelse af kriminaldommeren - vedroerende deres kontrolvirksomhed i perioden 1983-1987 i Nederlandene og de forhandlinger, de har foert med nederlandske tjenestemaend om Nederlandenes fiskeripolitik.

3 I et processkrift, som er indleveret til Domstolens Justitskontor den 13. oktober 1988, har Kommissionen gjort gaeldende, at kriminaldommerens anmodning boer afvises.

4 Ved kendelse af 13. juli 1990, Zwartveld (C-2/88 IMM., Sml. I, s. 3367) bestemte Domstolen:

1) Den af Rechter-commissaris, Groningen, fremsatte anmodning antages til paakendelse.

2) Kommissionen tilstiller Domstolen en liste over de rapporter, der i perioden 1983-1987 er udarbejdet af de tjenestemaend ved Kommissionen, der i Nederlandene har udfoert kontrol paa havfiskeriomraadet, og for saa vidt angaar de rapporter, som naegtes udleveret til Rechter-commissaris, Groningen, meddeler Kommissionen Domstolen de tvingende grunde, der under hensyn til noedvendigheden af at undgaa hindringer for Faellesskabernes funktion og uafhaengighed berettiger den til at afslaa at fremlaegge de paagaeldende rapporter.

3) De rapporter, for hvilke Kommissionen ikke anfoerer ovennaevnte tvingende grunde, fremlaegges omgaaende for Rechter-commissaris, Groningen.

4) Domstolen traeffer senere afgoerelse om anmodning om fremlaeggelse af de rapporter, for hvilke Kommissionen har anfoert ovennaevnte tvingende grunde.

5) Kommissionen giver sine tjenestemaend tilladelse til at afgive vidneforklaring for Rechter-commissaris, Groningen, vedroerende de af dem konstaterede forhold under den kontrol, de i perioden 1983-1987 udfoerte i Nederlandene paa havfiskeriomraadet, og for saa vidt angaar de tjenestemaend, der af Kommissionen naegtes tilladelse hertil, oplyser denne Domstolen om de tvingende grunde, der under hensyn til noedvendigheden af at varetage Faellesskabernes interesser berettiger den til ikke at give denne tilladelse.

6) Domstolen traeffer senere afgoerelse om anmodningen, for saa vidt angaar de tjenestemaend, som Kommissionen under paaberaabelse af ovennaevnte tvingende grunde naegter tilladelse til at afgive vidneforklaring.

7) Afgoerelsen om sagens omkostninger udsaettes.

5 Ved en skrivelse, registreret paa Domstolens Justitskontor den 21. september 1990, har Kommissionen forelagt Domstolen rapporterne over de kontrolundersoegelser, som Kommissionens fiskeriinspektoerer udfoerte i Nederlandene i aarene fra 1983 til 1987. Kommissionen har anfoert, at der foreligger tvingende grunde, som under hensyn til noedvendigheden af at undgaa hindringer for Faellesskabernes funktion og uafhaengighed udelukker, at de individuelle oplysninger i rapporterne meddeles Rechter-commissaris, og at Kommissionens tjenestemaend afgiver vidneforklaring vedroerende disse oplysninger.

6 Kommissionen har herved foerst gjort gaeldende, at det er noedvendigt at respektere kompetencefordelingen mellem, paa den ene side, Kommissionen, der har til opgave at kontrollere de nationale myndigheders indgreb, og, paa den anden side, disse myndigheder, der har kontrol- og efterforskningsbefoejelser over for de kontrollerede fiskere og andre personer samt over for de kontrollerende nationale tjenestemaend. Herefter har Kommissionen anfoert, at det ikke tilkommer den at fremlaegge personlige oplysninger og herved udsaette tredjemand for risikoen for disciplinaere eller retslige forholdsregler fra de nationale myndigheders side.

7 Inden der tages stilling til, om der foreligger de tvingende grunde, som under hensyn til noedvendigheden af at undgaa hindringer for Faellesskabernes funktion og uafhaengighed er paaberaabt af Kommissionen som begrundelse for at undgaa at fremlaegge samtlige dokumenter for Rechter-commissaris eller lade sine tjenestemaend afhoere som vidner, er det noedvendigt at fastslaa, hvilke dokumenter der kan vaere tale om at fremlaegge for den nationale ret.

8 I denne forbindelse bemaerkes, at det fremgaar af retsanmodningen, at Rechter-commissaris har indledt en forundersoegelse vedroerende dokumentfalsk, som haevdes at vaere begaaet af direktoeren og medlemmerne af bestyrelsen for fiskeriauktionen i Lauwersoog. Det fremgaar imidlertid klart af en gennemgang af rapporterne over de kontrolundersoegelser, som Kommissionens fiskeriinspektoerer udfoerte i Nederlandene i aarene fra 1983 til 1987, som er fremlagt for Domstolen, at kun fire af disse rapporter vedroerer de i Lauwersoog' s havn foretagne undersoegelser.

9 Det kan herefter fastslaas, at de eneste rapporter, der kan vaere tale om at fremlaegge for Rechter-commissaris, og de eneste forhold, hvorom Kommissionens tjenestemaend kan afgive vidneforklaring, er dem, der vedroerer undersoegelserne i den havn, hvor den fiskeriauktion, mod hvis ledere den nationale ret har indledt en forundersoegelse, er beliggende.

10 Med hensyn til den tvingende grund, som Kommissionen under hensyn til noedvendigheden af at undgaa hindringer for Faellesskabernes funktion og uafhaengighed har paaberaabt sig, og som bestaar i, at kompetencefordelingen mellem Kommissionen og de nationale myndigheder skal respekteres, bemaerkes, at det ikke er godtgjort, at der foreligger en risiko for saadanne hindringer. Den nationale ret har nemlig udelukkende anmodet om bestemte oplysninger, som Kommissionen sidder inde med, og som retten har brug for med henblik paa at udoeve sin ifoelge national ret tillagte kompetence. Det maa derfor anses for udelukket, at Kommissionen herved traenger ind paa de nationale myndigheders kompetenceomraade. Som Domstolen har fastslaaet i ovennaevnte Zwartveld-kendelse af 13. juli 1990, er Faellesskabets institutioner forpligtet til loyalt samarbejde med medlemsstaternes retsinstanser, som har til opgave at paase, at faellesskabsretten anvendes og overholdes i det nationale retssystem.

11 Det kan ikke udelukkes, at det er berettiget, at Kommissionen har naegtet at udlevere dokumenter til en national retsinstans under hensyntagen til beskyttelsen af tredjemands rettigheder, eller naar udbredelsen af kendskabet til de deri indeholdte oplysninger kan laegge hindringer i vejen for Faellesskabernes funktion og uafhaengighed, navnlig ved at vanskeliggoere udfoerelsen af de opgaver, Kommissionen har faaet paalagt. I det foreliggende tilfaelde har Kommissionen imidlertid ikke paa nogen maade godtgjort, at disse interesser tilsidesaettes, hvis personlige oplysninger i rapporterne over kontrolundersoegelserne i Lauwersoog' s havn, navnlig vedroerende skibe, udleveres til Rechter-commissaris, og Kommissionens tjenestemaend meddeles tilladelse til at afgive vidneforklaring vedroerende disse oplysninger.

12 Det kan saaledes fastslaas, at Kommissionen ikke har foert bevis for de tvingende grunde til at naegte at udlevere rapporterne - eller dele heraf - over de kontrolundersoegelser, Kommissionens fiskeriinspektoerer udfoerte i Nederlandene i aarene 1983-1987, til Rechter-commissaris og at meddele sine tjenestemaend tilladelse til at afgive vidneforklaring om de i rapporterne indeholdte oplysninger.

13 Det foelger heraf, at det boer paalaegges Kommissionen at udlevere de rapporter - eller dele heraf - der i aarene 1983-1987 blev udfaerdiget af Kommissionens tjenestemaend, der i Nederlandene udfoerte kontrolundersoegelser paa havfiskeriomraadet i Lauwersoog' s havn, til Rechter-commissaris, Groningen, samt meddele sine tjenestemaend tilladelse til at afgive vidneforklaring for Rechter-commissaris, dog udelukkende vedroerende de i rapporterne indeholdte oplysninger.

14 Da der ikke er nedlagt paastand vedroerende sagens omkostninger, boer Kommissionen samt Raadet, Europa-Parlamentet og medlemsstaterne, som har afgivet indlaeg, hver for sig betale de omkostninger, de eventuelt har afholdt.

Afgørelse

Af disse grunde

bestemmer

DOMSTOLEN

1) Kommissionen udleverer til Rechter-commissaris, Groningen, de rapporter - eller dele heraf - vedroerende Lauwersoog' s havn, som i aarene 1983-1987 blev udfaerdiget af Kommissionens tjenestemaend, der i Nederlandene udfoerte kontrolundersoegelser paa havfiskeriomraadet.

2) Kommissionen meddeler sine tjenestemaend tilladelse til at afgive vidneforklaring for Rechter-commissaris, Groningen, dog udelukkende vedroerende de oplysninger, der er indeholdt i rapporterne over de i Lauwersoog' s havn udfoerte kontrolundersoegelser.

3) Kommissionen meddeler inden for en frist af en maaned Domstolen, hvilke foranstaltninger den har truffet til opfyldelse af denne kendelse.

4) Kommissionen samt Raadet, Europa-Parlamentet og medlemsstaterne, som har afgivet indlaeg for Domstolen, betaler selv de omkostninger, de eventuelt har afholdt.

Saaledes bestemt i Luxembourg den 6. december 1990.